CELEX: 32018R0414
Language: sk
Date: 2018-01-09 00:00:00
Title: Delegované nariadenie Komisie (EÚ) 2018/414 z 9. januára 2018 ktorým sa dopĺňa smernica Európskeho parlamentu a Rady 2014/90/EÚ, pokiaľ ide o identifikáciu konkrétnych položiek vybavenia námorných lodí, ktoré môžu využiť elektronický štítok (Text s významom pre EHP )

19.3.2018   
            
            
               SK
            
            
               Úradný vestník Európskej únie
            
            
               L 75/3
            
         DELEGOVANÉ NARIADENIE KOMISIE (EÚ) 2018/414
   z 9. januára 2018
   ktorým sa dopĺňa smernica Európskeho parlamentu a Rady 2014/90/EÚ, pokiaľ ide o identifikáciu konkrétnych položiek vybavenia námorných lodí, ktoré môžu využiť elektronický štítok
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2014/90/EÚ z 23. júla 2014 o vybavení námorných lodí a o zrušení smernice Rady 96/98/ES (1), a najmä na jej článok 11 ods. 3,
   keďže:
   
               (1)
            
            
               S cieľom umožniť hospodárskym subjektom dobrovoľné používanie elektronických štítkov, uľahčiť dohľad nad trhom a zabrániť falšovaniu konkrétnych položiek vybavenia námorných lodí sa smernicou 2014/90/EÚ udeľuje Komisii právomoc prijímať delegované akty na identifikáciu konkrétnych položiek vybavenia námorných lodí, ktoré môžu využívať elektronický štítok.
            
         
               (2)
            
            
               Je dôležité zabezpečiť, aby sa ciele smernice 2014/90/EÚ dosiahli jednotne vo všetkých členských štátoch. To sa dosiahne prijatím nariadenia, ktoré poskytne právnu istotu všetkým zainteresovaným stranám vrátane výrobcov vybavenia námorných lodí, príslušných orgánov a výrobcov a prevádzkovateľov lodí. Forma nariadenia zabezpečuje ucelený rámec všetkým účastníkom trhu a je najlepšou možnou zárukou rovnakých podmienok a jednotných podmienok hospodárskej súťaže. Okrem toho zabezpečuje priamu uplatniteľnosť zoznamu konkrétneho vybavenia námorných lodí, ktoré môže využívať elektronický štítok. Použitím nariadenia sa navyše umožní predísť administratívnemu zaťaženiu správ členských štátov, keďže sa nevyžaduje ďalšia transpozícia na vnútroštátnej úrovni.
            
         
               (3)
            
            
               Komisia v súlade so smernicou 2014/90/EÚ mala vykonať analýzu nákladov a prínosov spojených s používaním elektronických štítkov ako doplnku alebo náhrady značky zhody.
            
         
               (4)
            
            
               Analýza nákladov a prínosov preukázala, že v dôsledku využívania elektronického štítku na označovanie vybavenia námorných lodí by mali mať výrobcovia prospech z lepšieho predchádzania falšovaniu, majitelia a prevádzkovatelia lodí by mali byť schopní ľahšie vysledovať vybavenie a kontrolovať zásoby a orgány dohľadu nad trhom by mali mať úžitok z priameho a ľahkého prístupu k príslušným databázam, čo zlepší kontroly platnosti osvedčení.
            
         
               (5)
            
            
               V analýze nákladov a prínosov sa dospelo k záveru, že celkové investície budú v porovnaní s očakávanými prínosmi nízke a že náklady pre orgány a odvetvie sú cenovo dostupné z dôvodu možného postupného dobrovoľného zavádzania. Ďalšími investíciami súkromného a verejného sektora možno dosiahnuť dodatočné výhody.
            
         
               (6)
            
            
               Komisia uskutočnila v súvislosti s analýzou nákladov a prínosov niekoľko konzultácií, seminárov a demonštračných projektov s odborníkmi a zainteresovanými stranami členských štátov.
            
         
               (7)
            
            
               Zainteresované strany sa počas týchto konzultácií zhodli na tom, že by mohlo byť technicky možné označiť vybavenie námorných lodí, ktoré sa umiestňuje alebo ktoré sa má umiestňovať na palubu lodí EÚ a pre ktoré sa vyžaduje schválenie správneho orgánu vlajkového štátu na základe medzinárodných nástrojov vymedzených v článku 2 smernice 2014/90/EÚ, a to použitím rôznych druhov štítkov. Z tohto dôvodu by sa na takéto vybavenie mal dať využiť elektronický štítok,
            
         PRIJALA TOTO NARIADENIE:
   Článok 1
   Konkrétne položky vybavenia námorných lodí uvedené v zozname v prílohe k tomuto nariadeniu môžu využívať elektronický štítok.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. januára 2018
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 257, 28.8.2014, s. 146.
   
      PRÍLOHA
      Na označenie položiek v tomto zozname možno využiť elektronický štítok:
      1.   Záchranné prostriedky
      
      Číslo a názov položky
      MED/1.1
      Záchranné kolesá
      MED/1.2a
      Svetlá označujúce polohu pre záchranné zariadenia:
      
                  a)
               
               
                  pre záchranné plavidlá a pohotovostné člny,
               
            
                  b)
               
               
                  pre záchranné kolesá,
               
            
                  c)
               
               
                  pre záchranné vesty.
               
            MED/1.3
      Záchranné kolesá so samočinnými dymovými signálmi
      MED/1.4
      Záchranné vesty
      MED/1.5
      Potápačské obleky a obleky na ochranu proti nepriaznivému počasiu určené na nosenie spolu SO záchrannou vestou:
      
                  a)
               
               
                  potápačský oblek bez vlastnej izolácie,
               
            
                  b)
               
               
                  potápačský oblek s vlastnou izoláciou,
               
            
                  c)
               
               
                  obleky na ochranu proti nepriaznivému počasiu.
               
            MED/1.6
      Potápačské obleky a obleky na ochranu proti nepriaznivému počasiu určené na nosenie BEZ záchrannej vesty:
      
                  a)
               
               
                  potápačský oblek bez vlastnej izolácie,
               
            
                  b)
               
               
                  potápačský oblek s vlastnou izoláciou,
               
            
                  c)
               
               
                  obleky na ochranu proti nepriaznivému počasiu.
               
            MED/1.7
      Prostriedky tepelnej ochrany
      MED/1.8
      Padákové svetlice (pyrotechnické)
      MED/1.9
      Ručné svetlice (pyrotechnické)
      MED/1.10
      Plávajúce dymové signály (pyrotechnické)
      MED/1.11
      Lanové vrhacie vybavenie
      MED/1.12
      Nafukovacie záchranné plte
      MED/1.13
      Pevné záchranné plte
      MED/1.14
      Automaticky samovyrovnávacie záchranné plte
      MED/1.15
      Obojstranne použiteľné záchranné plte s ochrannou strieškou
      MED/1.16
      Voľne plávajúce mechanizmy pre záchranné plte (hydrostatické uvoľňovacie jednotky)
      MED/1.17
      Záchranné člny:
      
                  a)
               
               
                  záchranné člny spúšťané člnovými žeriavmi (davit):
                  
                              —
                           
                           
                              čiastočne uzavreté,
                           
                        
                              —
                           
                           
                              úplne uzavreté.
                           
                        
            
                  b)
               
               
                  voľne spúšťané záchranné člny.
               
            MED/1.18
      Pevné pohotovostné člny
      MED/1.19
      Nafukovacie pohotovostné člny
      MED/1.20
      Rýchle pohotovostné člny:
      
                  a)
               
               
                  nafukovacie,
               
            
                  b)
               
               
                  pevné,
               
            
                  c)
               
               
                  pevné nafukovacie.
               
            MED/1.21
      Spúšťacie zariadenia využívajúce sklon (davits)
      MED/1.23
      Spúšťacie zariadenia pre záchranné člny spúšťané voľným pádom
      MED/1.24
      Spúšťacie zariadenia pre záchranné plte
      (davits)
      MED/1.25
      Spúšťacie zariadenia pre rýchle pohotovostné člny
      (davits)
      MED/1.26
      Uvoľňovací mechanizmus pre:
      
                  a)
               
               
                  záchranné člny a pohotovostné člny (spúšťané voľným pádom),
               
            
                  b)
               
               
                  záchranné plte (spúšťané voľným pádom),
               
            
                  c)
               
               
                  voľne spúšťané záchranné člny.
               
            MED/1.27
      Evakuačné systémy námorných lodí
      MED/1.28
      Záchranné prostriedky
      MED/1.29
      Naloďovacie rebríky
      MED/1.30
      Odrazové materiály
      MED/1.33
      Radarový reflektor pre záchranné člny a pohotovostné člny
      (pasívny)
      MED/1.36
      Hnací motor pre záchranné/pohotovostné člny
      MED/1.37
      Hnací mimopalubný motor pre pohotovostné člny
      MED/1.38
      Pátracie svetlomety používané v záchranných a pohotovostných člnoch
      MED/1.39
      
                  —
               
               
                  Otvorené obojstranne použiteľné záchranné plte
               
            MED/1.41
      Navijaky pre záchranné plavidlá a pohotovostné člny:
      
                  a)
               
               
                  záchranné člny spúšťané člnovými žeriavmi (davit),
               
            
                  b)
               
               
                  voľne spúšťané záchranné člny,
               
            
                  c)
               
               
                  záchranné plte,
               
            
                  d)
               
               
                  pohotovostné člny,
               
            
                  e)
               
               
                  rýchle pohotovostné člny.
               
            MED/1.43
      Pevné/nafukovacie pohotovostné člny
      2.   Zariadenia na zabránenie znečisťovaniu mora
      
      Číslo a názov položky
      MED/2.1
      Zariadenie na filtrovanie oleja (pre obsah oleja s výtokom do 15 ppm)
      MED/2.2
      Detektory styku oleja a vody
      MED/2.3
      Prístroj na meranie obsahu oleja
      MED/2.5
      Monitorovací a kontrolný systém vypúšťania oleja pre ropné cisternové lode
      MED/2.6
      Odpadové systémy
      MED/2.7
      Palubné spaľovacie pece
      (Spaľovacie pece s výkonom vyšším ako 1 500 kW a do 4 000 kW)
      MED/2.8
      Palubný snímač NOx podľa technického kódexu NOx z roku 2008
      MED/2.10
      Palubné čistiace systémy výfukových plynov
      3.   Zariadenia požiarnej ochrany
      
      Číslo a názov položky
      MED/3.1
      Základné palubné obloženie
      MED/3.2
      Prenosné hasiace prístroje
      MED/3.3
      Protipožiarne vybavenie: ochranný odev (ochrana proti vysokým teplotám)
      MED/3.4
      Protipožiarne vybavenie: čižmy
      MED/3.5
      Protipožiarne vybavenie: rukavice
      MED/3.6
      Protipožiarne vybavenie: prilba
      MED/3.7
      Samoplniaci dýchací prístroj so stlačeným vzduchom
      MED/3.8
      Dýchací prístroj so stlačeným vzduchom
      MED/3.9
      Komponenty kropiacich systémov pre ubytovacie priestory, obslužné priestory a riadiace stanice ekvivalentné systémom uvedeným v nariadení SOLAS 74 II-2/12 (s obmedzením na trysky a ich výkonnosť).
      [Trysky pre napevno inštalované kropiace systémy pre vysokorýchlostné plavidlá (HSC) sú zaradené do tejto položky]
      MED/3.10
      
                  —
               
               
                  Trysky pre napevno zabudované tlakové vodné rozprašovacie hasiace systémy pre strojovne a nákladové čerpadlové priestory
               
            MED/3.11
      Deliace plochy tried A a B, odolnosť voči ohňu:
      
                  a)
               
               
                  deliace plochy triedy A,
               
            
                  b)
               
               
                  deliace plochy triedy B.
               
            MED/3.12
      Zariadenia brániace priechodu plameňa do nádrží ropných cisternových lodí
      MED/3.13
      Nehorľavé materiály
      MED/3.15
      Neoceľové materiály použité v potrubí dopravujúcom naftu alebo vykurovaciu naftu:
      
                  a)
               
               
                  umelohmotné potrubie a armatúry,
               
            
                  b)
               
               
                  ventily,
               
            
                  c)
               
               
                  súpravy ohybného potrubia a kompenzátory,
               
            
                  d)
               
               
                  kovové časti potrubí s odolnými a vysokoelastickými plombami.
               
            MED/3.16
      Požiarne dvere
      MED/3.17
      Komponenty riadiaceho systému požiarnych dverí
      MED/3.18
      Povrchové materiály a podlahové krytiny s nízkym rizikom šírenia plameňa:
      
                  a)
               
               
                  dekoračné obklady,
               
            
                  b)
               
               
                  náterové systémy,
               
            
                  c)
               
               
                  podlahové krytiny,
               
            
                  d)
               
               
                  izolačné kryty potrubia,
               
            
                  e)
               
               
                  adhezíva použité pri výrobe deliacich plôch triedy A, B a C,
               
            
                  f)
               
               
                  membrána horľavých kanálov.
               
            MED/3.19
      Závesy, záclony a iné závesné textilné materiály a povlaky
      MED/3.20
      Čalúnený nábytok
      MED/3.21
      Posteľná bielizeň
      MED/3.22
      Požiarne klapky
      MED/3.25
      Ohňovzdorné hranaté a okrúhle lodné okná triedy A a B
      MED/3.26
      Priechody vedúce cez deliace plochy triedy A:
      
                  a)
               
               
                  trasy elektrických káblov,
               
            
                  b)
               
               
                  potrubia, šachty, kanály atď.
               
            MED/3.27
      Priechody vedúce cez deliace plochy triedy B:
      
                  a)
               
               
                  trasy elektrických káblov,
               
            
                  b)
               
               
                  potrubia, šachty, kanály atď.
               
            MED/3.28
      Kropiace systémy (limitované na hlavice rozprašovača).
      [Trysky pre napevno inštalované kropiace systémy pre vysokorýchlostné plavidlá (HSC) sú zaradené do tejto položky]
      MED/3.29
      Požiarne hadice
      Nepresakujúce ploché požiarne hadice (rozsah vnútorného priemeru od 25 mm do 52 mm)
      MED/3.30
      Prenosné prístroje na kyslíkovú analýzu a na zisťovanie plynu
      MED/3.32
      Materiály (okrem nábytku) zamedzujúce horeniu pre vysokorýchlostné plavidlá
      MED/3.33
      Materiály zamedzujúce horeniu na nábytok pre vysokorýchlostné plavidlá
      MED/3.34
      Ohňovzdorné deliace plochy pre vysokorýchlostné plavidlá
      MED/3.35
      Požiarne dvere na vysokorýchlostných plavidlách
      MED/3.36
      Požiarne klapky na vysokorýchlostných plavidlách
      MED/3.37
      Priechody cez ohňovzdorné deliace plochy na vysokorýchlostných plavidlách:
      
                  a)
               
               
                  trasy elektrických káblov,
               
            
                  b)
               
               
                  potrubia, šachty, kanály atď.
               
            MED/3.38
      Prenosné hasiace zariadenie pre záchranné člny a pohotovostné člny
      MED/3.39
      Trysky pre ekvivalentné vodné rozprašovacie hasiace systémy pre strojovne a nákladové čerpadlové priestory
      MED/3.40
      Komponenty nízko uložených osvetľovacích systémov (len komponenty)
      MED/3.41
      Pohotovostné núdzové dýchacie zariadenia (EEBD)
      MED/3.42
      Komponenty systémov inertných plynov
      MED/3.43
      Trysky protipožiarnych hasiacich systémov kuchynského vybavenia (automatický alebo ručný typ).
      MED/3.44
      Protipožiarne vybavenie – záchranné lano
      MED/3.45
      Zodpovedajúce komponenty pevných plynových hasiacich prístrojov (hasiace médium, hlavné ventily a rozstrekovacie trysky) pre strojovne a nákladové čerpadlové priestory
      MED/3.46
      Zodpovedajúce komponenty pevných plynových hasiacich prístrojov do strojovní (aerosólové systémy)
      MED/3.47
      Koncentrát pre pevné vysokoexpanzné penové hasiace systémy pre strojovne a nákladové čerpadlové priestory.
      MED/3.48
      Komponenty pevných lokálnych hasiacich systémov na použitie v strojovniach kategórie A.
      MED/3.49a
      Pevné vodné rozprašovacie hasiace systémy pre ro-ro priestory, priestory pre vozidlá a priestory zvláštnej kategórie:
      
                  a)
               
               
                  systémy založené na predpisoch podľa položky 4 v obežníku 1430,
               
            
                  b)
               
               
                  systémy založené na výsledkoch podľa položky 5 v obežníku 1430.
               
            MED/3.51
      Pevne zabudované hlásne a poplachové požiarne komponenty pre riadiace stanovištia, služobné priestory, ubytovacie priestory, balkóny kabín, strojovne a neobsadené strojové priestory:
      
                  a)
               
               
                  kontrolné a indikačné vybavenie,
               
            
                  b)
               
               
                  napájacie zariadenia,
               
            
                  c)
               
               
                  detektory tepla – bodové detektory,
               
            
                  d)
               
               
                  detektory dymu: bodové detektory využívajúce rozptýlené svetlo, vysielané svetlo alebo ionizáciu,
               
            
                  e)
               
               
                  plameňové detektory: bodové detektory,
               
            
                  f)
               
               
                  ručne obsluhované hlásne miesta,
               
            
                  g)
               
               
                  skratové izolátory,
               
            
                  h)
               
               
                  zariadenia vstupu/výstupu,
               
            
                  i)
               
               
                  káble.
               
            MED/3.52
      Neprenosné a nepohyblivé hasiace prístroje
      MED/3.53
      Požiarne poplachové zariadenia – zvukové
      MED/3.54
      Pevne zabudované prístroje na kyslíkovú analýzu a na zisťovanie plynu
      MED/3.55
      Viacúčelové trysky
      (rozprašovacie/prúdové)
      MED/3.56
      Pevné hasiace hadicové systémy
      Hadicové navijaky s tvarovo stálou hadicou
      MED/3.57
      Komponenty stredneexpanzných penových hasiacich systémov – pevné palubné penové systémy pre cisternové lode
      MED/3.58
      Komponenty pevných nízkoexpanzných penových hasiacich systémov na ochranu strojovní a palúb cisternových lodí.
      MED/3.59
      Expanzná pena do pevných hasiacich systémov pre chemické cisternové lode
      MED/3.60
      Trysky pre napevno zabudované tlakové vodné rozprašovacie hasiace systémy pre balkóny kabín
      MED/3.61a
      Penové hasiace systémy s vysokou expanziou, ktoré využívajú vnútorný vzduch na ochranu strojovní, nákladových čerpadlových priestorov, priestorov pre vozidlá a ro-ro priestorov, priestorov zvláštnej kategórie a nákladných priestorov.
      MED/3.61b
      Penové hasiace systémy s vysokou expanziou, ktoré využívajú vonkajší vzduch na ochranu strojovní, nákladových čerpadlových priestorov, priestorov pre vozidlá a ro-ro priestorov, priestorov zvláštnej kategórie a nákladných priestorov.
      MED/3.62
      Suché chemické práškové hasiace systémy
      MED/3.63
      Komponenty systémov detekcie dymu s odberom vzorky
      MED/3.64
      Deliace plochy triedy C
      MED/3.65
      Pevný systém detekcie uhľovodíkových plynov
      MED/3.66
      Evakuačné systémy používané ako alternatíva nízko uložených osvetľovacích systémov
      MED/3.67
      Penové hasiace zariadenia pre vrtuľníkové zariadenie
      MED/3.68
      Komponenty pevných hasiacich systémov pre kanály na odsávanie kuchýň
      MED/3.69
      Prenosné monitory vody pre lode postavené od 1. januára 2016 navrhnuté na prepravu piatich alebo viacerých radov kontajnerov na otvorenej palube alebo pod ňou
      MED/3.70
      Požiarne hadice
      Tvarovo stále hadice pre pevné systémy
      MED/3.71
      Pevné hasiace hadicové systémy
      Nástenné hydranty s plochými požiarnymi hadicami
      4.   Navigačné vybavenie
      
      Číslo a názov položky
      MED/4.1
      Magnetický kompas
      Trieda A pre lode
      MED/4.2
      Prenosové zariadenie na riadenie kurzu THD (magnetická metóda)
      MED/4.3
      Gyrokompas
      MED/4.6
      Akustický hĺbkomer
      MED/4.7
      Vybavenie na meranie rýchlosti a vzdialenosti (SDME)
      MED/4.9
      Indikátor rýchlosti zatáčania
      MED/4.14
      Vybavenie GPS
      MED/4.15
      Zariadenie GLONASS
      MED/4.16
      Systém regulácie kurzu (HCS)
      MED/4.18
      Lokalizačné zariadenie na vyhľadávanie a záchranu (SRLD):
      Radarový transpondér 9 GHz (SART)
      MED/4.20
      Prístroj udávajúci polohu kormidla
      MED/4.21
      Prístroj udávajúci otáčky lodnej skrutky
      MED/4.22
      Prístroj udávajúci náklon lopatiek lodnej skrutky
      MED/4.23
      Magnetický kompas pre záchranné člny a pohotovostné člny triedy B
      MED/4.29
      Zapisovač údajov o plavbe (VDR)
      MED/4.30
      Elektronický informačný systém s grafickým zobrazovaním (ECDIS) so zálohovaním a systém s rastrovou zobrazovacou jednotkou (RCDS)
      MED/4.31
      Gyrokompas pre vysokorýchlostné plavidlá
      MED/4.32
      Univerzálne zariadenie s automatickým identifikačným systémom (AIS)
      MED/4.33
      Systém riadenia dráhy
      (funguje pri rýchlostiach lode od minimálnej manévrovacej rýchlosti do 30 uzlov)
      MED/4.34
      Radarové zariadenie CAT 1
      MED/4.35
      Radarové zariadenie CAT 2
      MED/4.36
      Radarové zariadenie CAT 3
      MED/4.37
      Radarové zariadenie pre vysokorýchlostné plavidlá (CAT 1H a CAT 2H)
      MED/4.38
      Radarové zariadenie schválené, s možnosťou zobraziť mapu, konkrétne:
      
                  a)
               
               
                  CAT 1C,
               
            
                  b)
               
               
                  CAT 2C,
               
            
                  c)
               
               
                  CAT 1HC,
               
            
                  d)
               
               
                  CAT 2HC.
               
            MED/4.39
      Radarový reflektor – pasívny typ
      MED/4.40
      Systém regulácie kurzu pre vysokorýchlostné plavidlá
      MED/4.41
      Prenosové zariadenie na riadenie kurzu THD (metóda GNSS)
      MED/4.42
      Pátracie svetlomety pre vysokorýchlostné plavidlá
      MED/4.43
      Prístroj na nočné videnie pre vysokorýchlostné plavidlá
      MED/4.44
      Diferenciálny prijímač signálneho zdroja pre zariadenia DGPS a DGLONASS
      MED/4.46
      Prenosové zariadenie na riadenie kurzu THD (gyroskopická metóda)
      MED/4.47
      Zjednodušený zapisovač údajov o plavbe (S-VDR)
      MED/4.49
      Pilotný rebrík
      MED/4.50
      Zariadenie DGPS
      MED/4.51
      Zariadenie DGLONASS
      MED/4.52
      Denné signalizačné svetlomety
      MED/4.53
      Zariadenie na zväčšenie dosahu radaru
      MED/4.54
      Kompasový statív (Bearing Device)
      MED/4.55
      Lokalizačné zariadenie na vyhľadávanie a záchranu (SRLD):
      Zariadenie AIS SART
      MED/4.56
      Zariadenie Galileo
      MED/4.57
      Poplašný hliadkový systém na navigačnom mostíku (BNWAS)
      MED/4.58
      Systém na príjem zvuku
      MED/4.59
      Integrovaný navigačný systém
      5.   Rádiokomunikačné vybavenie
      
      Číslo a názov položky
      MED/5.1
      Rádiové zariadenie VHF schopné vysielať a prijímať DSC a rádiotelefóniu
      MED/5.2
      VHF rádiotelefónny DSC strážny prijímač
      MED/5.3
      Prijímač NAVTEX
      MED/5.4
      Prijímač EGC
      MED/5.5
      HF MSI námorné bezpečnostné informačné vybavenie (prijímač HF NBDP)
      MED/5.6
      406 MHz EPIRB (COSPAS-SARSAT)
      MED/5.10
      Rádiové zariadenie MF schopné vysielať a prijímať DSC a rádiotelefóniu
      MED/5.11
      MF rádiotelefónny DSC strážny prijímač
      MED/5.13
      Inmarsat-C SES
      MED/5.14
      Rádiové zariadenie MF/HF schopné vysielať a prijímať DSC, NBDP a rádiotelefóniu.
      MED/5.15
      MF/HF DSC skenovací strážny prijímač
      MED/5.17
      Prenosný obojsmerný VHF rádiotelefónny prístroj pre záchranné plavidlá
      MED/5.18
      Napevno inštalovaný obojsmerný VHF rádiotelefónny prístroj pre záchranné plavidlá
      MED/5.19
      Inmarsat-F77
      6.   Vybavenie vyžadované podľa COLREG 72
      
      Číslo a názov položky
      MED/6.1
      Navigačné svetlá
      7.   Bezpečnostné vybavenie lode na hromadný náklad
      
      V tejto kapitole v súčasnosti nie sú žiadne položky.
      8.   Vybavenie podľa kapitoly II-1 SOLAS
      
      Číslo a názov položky
      MED/8.1
      
                  —
               
               
                  Detektory výšky vodnej hladiny